
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595




Р Е Ш Е Н И Е  
№  РС-625-19-025

Днес, 19.02.2020 година, в град София, Комисията за противодействие на корупцията и за отнемане на незаконно придобитото имущество, в състав:

Председател: Сотир Цацаров
Заместник-председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:
Производството е по реда на чл. 71, ал. 1, предложение първо от Закона за противодействия на корупцията и за отнемане на незаконно придобитото имущество (ЗПКОНПИ), образувано въз основа на сигнал с рег. № ЦУ 01/С-625 от 26.07.2019г.
Сигналът е подаден против Симеон *** Симеонов, в качеството му на общински съветник и председател на Общински съвет *** (2015-2019г.).
По същество в сигнала се твърди, че Симеон Симеонов, в качеството си на председател на Общински съвет *** (2015-2019г.), явно гласува против включване на точка в дневния ред на редовни заседания на Общински съвет ***, проведени на 31.01.2019г., 28.02.2019г., 25.04.2019г. и 16.07.2019г. относно откриване на процедура за предсрочно прекратяване на правомощията на Председателя на ОбС *** и избор на нов председател.
Сигналът е придружен е със следните писмени доказателства: протоколи № 1/31.01.2019г., № 2/28.02.2019г., № 4/25.04.2019г., № 7/16.07.2019г. от проведени заседания на Общински съвет ***, статии от „Про Нюз Добрич“, вестник „Добруджанска трибуна“ и БТА.
Комисията служебно е събрала следните писмени доказателства: писмен отговор с № ОС-09-215/18.09.2019г., писмо с вх. № ЦУ 01/17973/26.08.2019г., справка за проведени заседания на Общински съвет *** през 2019г., Правилник за организацията и дейността на Общинския съвет, неговите комисии и взаимодействието му с общинската администрация при Община *** (мандат 2015-2019), обява за провеждане на заседание на ОбС *** на 16.07.2019г., покана с изх. № ОС-09-160/09.07.2019г. за провеждане на заседание на ОбС *** на 16.07.2019г., покана с изх. № ОС-09-161/09.07.2019г., списък на общинските съветници, присъствали на заседанието на ОбС ***, проведено на 16.07.2019г., Протокол № 7/16.07.2019г. на ОбС ***, искане с вх. № ОС-09-145/19.06.2019г., писмо с изх. № ОС-09-147/20.06.2019г., искане с вх. № ОС-09-145/19.06.19г., обява за провеждане на заседание на ОбС *** на 25.04.2019г., покана с изх. № ОС-09-102/17.04.2019г., покана с изх. № ОС-09-13/17.04.2019г., списък на общинските съветници, присъствали на заседание на ОбС ***, проведено на 25.04.2019г., протокол № 4/25.04.2019г., искане с вх. № ОС-09-101/17.04.19г., обява за провеждане на заседание на ОбС *** на 28.02.2019г., покана с изх. № ОС-09-54/20.02.2019г., покана с изх. № ОС-09-55/20.02.2019г., списък на общинските съветници, присъствали на заседание на ОбС *** на 28.02.2019г., протокол № 2/28.02.2019г. на ОбС ***, искане с изх. № ОС-09-59/20.02.2019г., обява за провеждане на заседание на ОбС *** на 31.01.2019г., покана с изх. № ОС-09-19/24.01.2019г., писмо с изх. № ОС-09-20/24.01.2019г., списък на общинските съветници, присъствали на заседание на ОбС *** на 31.01.2019г., протокол № 1/31.01.2019г. на ОбС ***, предложение с вх. № ОС-09-27/28.01.2019г., писмо с изх. № ОС-09-255/20.11.2019г., Решение № 187 МИ/НР от 27.10.2015г. на ОИК ***, Клетвена декларация от 05.11.2015г., Протокол за проведено гласуване за избор на председател на Общински съвет гр. *** от 05.11.2015г., Извлечение от Протокол № 5 от заседание на Общински съвет *** от 05.11.2015г., № ЦУ 01/17973/26.08.2019г.,  Извлечение от протокол № 7 от заседание на ОбС ***, проведено на 12.12.2015г., справка НБД „Население“.
Комисията служебно е извършила справки в регистри на НБД „Население“.  
Симеон *** Симеонов е поканен и изслушан от КПКОНПИ на 05.02.2020г., съгласно чл. 72, ал. 5 ЗПKОНПИ, за което е съставен протокол. 

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от лице с посочени три имена, ЕГН, адрес и е подписан.
Симеон *** Симеонов, ЕГН ***, е избран за общински съветник в Общински съвет ***, видно от Решение № 187 МИ/НР от 27.10.2015г. на Общинска избирателна комисия ***. Същият е положил клетва и е встъпил в длъжност на 05.11.2015г., видно от клетвен лист, подписан на същата дата. С протокол от проведено гласуване от 05.11.2016г., Симеон Симеонов е избран за председател на Общински съвет *** на 05.11.2015г.

Симеон Симеонов е утвърдил обява с проекто-дневен ред и покана за провеждане на заседание на ОбС *** на 31.01.2019г. , в която не е включено предложението на МК „За Нов ***“ с вх. № ОС-09-27 от 28.01.2019г. Симеонов е утвърдил обяви за проекто-дневен ред и покани за провеждане на заседания на ОбС *** на 28.02.2019г., 25.04.2019г. и 16.07.2019г., в които под точка първа е включена точката: „Откриване на процедура за предсрочно прекратяване на правомощията на Председателя на ОбС *** и избор на нов председател“. 

Съгласно Протокол № 1 от 31.01.2019г., на заседание на Общински съвет ***, председателят на Общинския съвет *** е подложил на гласуване предложение от МК „За Нов ***“ с вх. № ОС-09-27 от 28.01.2019г. относно: откриване на процедура за предсрочно прекратяване на правомощията на Председателя на ОбС *** и избор на нов председател. Всички 21 общински съветници са присъствали на заседанието на ОбС ***, проведено на 31.01.2019г., видно от Списъка на общинските съветници, присъствали на заседанието на ОбС *** на 31.01.2019г. С 8 гласа „за“, 11 гласа „против“ и 2 гласа „въздържали се“ не е прието включването на така внесеното предложение в дневния ред на заседанието. Симеон Симеонов е взел участие в гласуването.

Съгласно Протокол № 2 от 28.02.2019г., на заседание на Общински съвет ***, председателят на Общинския съвет *** е подложил на гласуване под точка първа от дневния ред предложение от МК „За Нов *** относно: откриване на процедура за предсрочно прекратяване на правомощията на Председателя на ОбС *** и избор на нов председател. Общинският съветник Проданов прави предложение тази точка да отпадне от дневния ред. Общинските съветници, присъствали на заседанието на ОбС ***, проведено на 28.02.2020г. са 20, видно от Списък на общинските съветници, присъствали на заседанието на ОбС *** на 28.02.2019г.  Отсъства само ***. С 12 гласа „за“, 7 гласа „против“ и 1 глас „въздържал се“ е прието предложението на *** – общински съветник от ОбС ***, точка първа от дневния ред на заседанието на ОбС ***, проведено на 28.02.2019г. да отпадне. Симеон Симеонов е взел участие в гласуването.

Съгласно Протокол № 4 от 25.04.2019г., на заседание на Общински съвет ***, председателят на Общинския съвет *** е подложил на гласуване под точка първа от дневния ред предложение от МК „За Нов *** относно: откриване на процедура за предсрочно прекратяване на правомощията на Председателя на ОбС *** и избор на нов председател. Общинският съветник *** прави предложение общинските съветници да гласуват дневния ред точка по точка. Всички 21 общински съветници са присъствали на заседанието на ОбС ***, проведено на 25.04.2020г., видно от Списък на общинските съветници, присъствали на заседанието на ОбС ***, проведено на 25.04.2019г.  След приемане на предложението на общинския съветник ***, се преминава към гласуване на дневния ред за 25.04.2019г.  на ОбС *** точка по точка. Точка първа не е приета за разглеждане в дневния ред с 8 гласа „за“, 11 гласа „против“ и 2 глас „въздържал се“ . Симеон Симеонов е взел участие в гласуването.

Съгласно Протокол № 7 от 16.07.2019г., на заседание на Общински съвет ***, председателят на Общинския съвет *** е включил под точка първа в дневния ред предложението на вносителя *** – председател на групата на МК „За Нов ***“ за откриване на процедура за предсрочно прекратяване на правомощията на Председателя на ОбС *** и избор на нов председател. Общинският съветник *** прави предложение точка първа да отпадне от дневния ред. Всички 21 общински съветници са присъствали на заседанието на ОбС ***, проведено на 16.07.2020г., видно от Списък на общинските съветници, присъствали на заседанието на ОбС ***, проведено на 16.07.2019г. С 12 гласа „за“, 8 гласа „против“ и 1 глас „въздържал се“ е прието предложението на ***– общински съветник от ОбС ***, точка първа от дневния ред на заседанието на ОбС ***, проведено на 16.07.2019г. да отпадне. Симеон Симеонов е взел участие в гласуването.
По време на изслушването пред КПКОНПИ, Симеонов потвърждава, че е взел участие при гласуването в заседанията на ОбС ***, проведени на  31.01.2019г., 28.02.2019г., 25.04.2019г. и 16.07.2019г. относно точката за откриване на процедура за предсрочно прекратяване на правомощията на Председателя на ОбС *** и избор на нов председател, но заявява, че не си спомня конкретния начин, по който е гласувал.
Със  саморъчно подписна декларация, депозирана с писмо с вх. № ЦУ 01/1184 от 23.01.2020г. на КПКОНПИ от председателя на ПК „КПКОНПИ“ в ОбС ***, общинските съветници ***, *** и ***, в качеството си на общински съветници посочват начина, по който е гласувал Симеон Симеонов на заседанията на ОбС ***, проведени на 31.01.2019г., 28.02.2019г., 25.04.2019г. и 16.07.2019г. относно точката за откриване на процедура за предсрочно прекратяване на правомощията на Председателя на ОбС *** и избор на нов председател, а именно - на заседанието на 31.01.2019г., Симонов гласува с явно вдигане на ръка „против“ включването в дневния ред на искането за откриване на процедура за предсрочно прекратяване на правомощията на председателя на ОбС ***.
Същите декларират, че на заседанието на ОбС ***, проведено на 28.02.2019г. по предложение на *** за отпадане на точка първа от дневния ред: „Откриване на процедура за предсрочно прекратяване на правомощията на председателя на ОбС *** и избор на нов председател“, Симеон Симеонов гласува явно с вдигане на ръка „за“ отпадане на точката от дневния ред.
Деклараторите заявяват, че на заседанието на ОбС ***, проведено на 25.04.2019г. по предложение на общинския съветник *** дневния ред да се гласува точка по точка, Симеонов гласува явно с вдигане на ръка „за“ отпадане на точката относно откриване на процедура за предсрочно прекратяване на правомощията на председателя на ОбС *** и избор на нов председател, от дневния ред.
Декларира се, че на заседанието на ОбС ***, проведено на 16.07.2019г., по предложението на *** за отпадане на точка първа от дневния ред „Откриване на процедура за предсрочно прекратяване на правомощията на председателя на ОбС *** и избор на нов председател“ с явно гласуване с вдигане на ръка. Симеонов гласува „за“ отпадане на точката от дневния ред.
С писмо с вх. № ЦУ 01/1184 от 23.01.2020г. е посочено, че среднодневното възнаграждение на председателя на ОбС *** е, както следва: за 31.01.2019г. – 63,49 лв., за 28.02.2019г. – 76,82 лв., за 25.04.2019г. – 76,82 лв. и за 16.07.2019г. – 66,80 лв.
Възнаграждението на председателя на ОбС *** е в размер на 90 на сто от възнаграждението на кмета на общината, съгласно Решение № 7-96 от 12.12.2015г.
Размерът на месечното възнаграждение на общински съветник за участието му в заседания на ОбС *** е в размер на 70 на сто от средната брутна работна заплата на общинската администрация за съответния месец, съгласно Решение № 7-97 от 12.12.2015г. на ОбС ***.

Въз основа на така изяснената фактическа обстановка, Комисията установи следното от правна страна:

За да е осъществен конфликт на интереси по смисъла на чл. 52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.

Симеон *** Симеонов, в качеството си на председател на Общински съвет *** и общински съветник, мандат 2015-2019г., е лице, заемащо висша публична длъжност по смисъла на чл. 6, ал.1, т. 32 от ЗПКОНПИ.

Симеонов е упражнил свои правомощия по чл. 25, т. 2 от ЗМСМА, като е утвърдил обява с проекто-дневен ред и покана за провеждане на заседание на 31.01.2019г., в която не е включено предложението на МК „За Нов ***“ с вх. № ОС-09-27 от 28.01.2019г., утвърдил обяви за проекто-дневен ред и покани за провеждане на заседание на 28.02.2019г., 25.04.2019г. и 16.07.2019г., в които под точка първа е включил точката: „Откриване на процедура за предсрочно прекратяване на правомощията на Председателя на ОбС *** и избор на нов председател“. 

При утвърждаване на обява с проекто-дневен ред и покана за провеждане на заседание на 31.01.2019г., в която не е включено предложението на МК „За Нов ***“ с вх. № ОС-09-27 от 28.01.2019г., Симеонов е приложил разпоредбата на чл. 61, ал. 1 от Правилник за организацията и дейността на Общинския съвет, неговите комисии и взаимодействието му с общинската администрация при Община *** (мандат 2015-2019), съгласно която подготвя проект за дневен ред най-малко десет дни преди датата на заседанието. Видно от Протокол № 1 от 31.01.2019г., предложението от МК „За Нов ***“ с вх. № ОС-09-27 от 28.01.2019г. относно: откриване на процедура за предсрочно прекратяване на правомощията на Председателя на ОбС *** и избор на нов председател е постъпило след изтичане на предвидения срок и в условията на обвързана компетентност не е подлежало на включване в дневния ред на заседанието на ОбС ***, проведено на 31.01.2019г.

При утвърждаване на следващите обяви за проекто-дневен ред и покани за провеждане на заседание на 28.02.2019г., 25.04.2019г. и 16.07.2019г., под точка първа Симеонов е включвал точката: „Откриване на процедура за предсрочно прекратяване на правомощията на Председателя на ОбС *** и избор на нов председател“, при спазване на гореописаните процедурни правила.
Липсва частен интерес за Симеонов при упражняване на правомощията му по чл. 25, т. 2 от ЗМСМА при утвърждаване на обяви за проекто-дневен ред и покани за провеждане на заседания на ОбС *** на 31.01.2019г., 28.02.2019г., 25.04.2019г. и 16.07.2019г. 
Липсва конфликт на интереси, тъй като Симеонов е включил в проектите за дневен ред точки, отнасящи се до откриване на процедура за предсрочно прекратяване на правомощията на Председателя на ОбС *** и избор на нов председател в три от случаите, а в един от случаите не е включена точката по обективни причини, но въпреки това е подложено на гласуване на 31.01.2019г. в ОбС ***.

Разпоредбата на чл. 56 от ЗПКОНПИ въвежда забрана за лице, заемащо висша публична длъжност, да гласува в частен интерес при изпълнение на задълженията си.
Симеонов е упражнил свои правомощия по служба като общински съветник  на основание чл. 33, ал. 1, т. 3  и чл. 27, ал. 3 от ЗМСМА като:
-  е гласувал на заседанието на ОбС ***, проведено на 31.01.2019г. точка първа от дневния ред на относно откриване на процедура за предсрочно прекратяване на правомощията на председателя на ОбС *** и избор на нов председател да отпадне;
- е гласувал на заседанието на ОбС ***, проведено на 28.02.2019г., предложението точка първа от дневния ред  относно: откриване на процедура за предсрочно прекратяване на правомощията на председателя на ОбС *** и избор на нов председател, да отпадне;
-  при гласуване на дневния ред на 25.04.2019г. на ОбС *** точка по точка, Симеонов е гласувал против включване и разглеждане на точка първа от него относно: откриване на процедура за предсрочно прекратяване на правомощията на председателя на ОбС *** и избор на нов председател;
- е гласувал на заседанието на ОбС ***, проведено на 16.07.2019г., предложението точка първа от дневния ред  относно: откриване на процедура за предсрочно прекратяване на правомощията на председателя на ОбС *** и избор на нов председател, да отпадне.

 Като е гласувал на заседанията на ОбС ***, проведени на 31.01.2019г., на  25.04.2019г. и на 16.07.2019г. точка първа от съответния дневен ред относно откриване на процедура за предсрочно прекратяване на правомощията на Председателя на ОбС *** и избор на нов председател да отпадне, както и с гласуването си на заседанието на ОбС ***, проведено на 25.04.2019г. против включване и разглеждане на точка първа от него относно: откриване на процедура за предсрочно прекратяване на правомощията на Председателя на ОбС *** и избор на нов председател, е нарушил забраната на чл. 56 от ЗПКОНПИ.

Частният интерес, при гласуването се изразява във възможността Симеонов да възпрепятства откриване на процедура за предсрочно прекратяване именно на неговите правомощия на председател на ОбС *** и избора на нов председател. Това гарантира продължаване на срока, в който Симеонов като председател на ОбС *** ще получава по-високо възнаграждение от това, което би получавал като общински съветник. Съгласно Решение № 7-96 от 12.12.2015г. на ОбС ***, възнаграждението на председателя на ОбС *** е в размер на 90 на сто от възнаграждението на кмета на общината, като не получава възнаграждение като общински съветник. Размерът на месечното възнаграждение на общинските съветници за участието им в заседания на ОбС *** е в размер на 70 на сто от средната брутна работна заплата на общинската администрация за съответния месец, съгласно Решение № 7-97 от 12.12.2015г. на ОбС ***.

При упражнените от Симеонов правомощия по служба, в качеството му на общински съветник, той е реализирал нематериална облага, изразяваща се в помощ, глас и подкрепа в своя полза, гласувайки против включване в дневния ред на точка от съответния дневен ред относно откриване на процедура за предсрочно прекратяване именно на неговите правомощия като председател на ОбС *** и избор на нов председател.

С гласуването си против включване и разглеждане на точка в дневния ред на редовни заседания на Общински съвет ***, проведени на 31.01.2019г., 28.02.2019г., 25.04.2019г. и 16.07.2019г. относно откриване на процедура за предсрочно прекратяване на правомощията на Председателя на ОбС *** и избор на нов председател, Симеон Симеонов е нарушил разпоредбата на чл. 56 от ЗПКОНПИ, забраняваща лице, заемащо висша публична длъжност при изпълнение на задълженията си да гласува в частен интерес.

Нарушенията са извършени в гр. ***.
На основание чл. 81, ал. 1 от ЗПКОНПИ  на отнемане в полза на общината подлежи сума в общ размер на 283,93 лв. /двеста осемдесет и три лева и 0,93 стотинки/, представляваща полученото от Симеонов нетно дневно възнаграждение за 31.01.2019г. в размер на 63,49 лв., за 28.02.2019г. в размер на 76,82 лв., за 25.04.2019г. в размер на 76,82 лв. и за 16.07.2019г. в размер на 66,80 лв. - датите, на които същият е гласувал относно откриване на процедура за предсрочно прекратяване на правомощията на Председателя на ОбС *** и избор на нов председател на заседанията на ОбС ***.

Водена от горното и на основание чл. 74 от ЗПКОНПИ, във вр. с чл. 171, ал. 1 и чл. 81, ал. 1 от ЗПКОНПИ, Комисията за противодействие на корупцията и за отнемане на незаконно придобитото имущество

Р Е Ш И:

1. УСТАНОВЯВА конфликт на интереси по отношение на Симеон *** Симеонов, ЕГН ***, общински съветник и председател на Общински съвет *** /мандат 2015-2019г.)  и в това си качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, за това че на 31.01.2019г. е гласувал в свой частен интерес точка първа от дневния ред на заседанието на ОбС *** относно откриване на процедура за предсрочно прекратяване на правомощията на Председателя на ОбС *** и избор на нов председател, да отпадне, в нарушение на чл. 56 от ЗПКОНПИ. 

НАЛАГА глоба в размер на 5000 лв. на Симеон *** Симеонов, ЕГН ***, с постоянен адрес: гр. ***, ул. „***“ № 4,  на основание чл. 171, ал. 1 от ЗПКОНПИ за осъществен конфликт на интереси по чл. 52 от ЗПКОНПИ, за нарушение на разпоредбата на чл. 56 от ЗПКОНПИ, извършено в качеството му на общински съветник и председател на ОбС *** и лице, заемащо висша публична длъжност по чл. 6, ал. 1, т. 32 от ЗПКОНПИ. 

ОТНЕМА в полза на общината от Симеон *** Симеонов, ЕГН *** сума в размер на 63,49 лв. (шестдесет и три лева и 0,49 ст.), представляваща нетното дневно възнаграждение за 31.01.2019г.,  получено от деянието, породило конфликт на интереси, на основание чл. 81, ал. 1 от ЗПКОНПИ.

2. УСТАНОВЯВА конфликт на интереси по отношение на Симеон *** Симеонов, ЕГН ***, общински съветник и председател на Общински съвет *** (мандат 2015-2019г.) и в това си качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, за това че на 28.02.2019г. е гласувал в свой частен интерес точка първа от дневния ред на заседанието на ОбС *** относно откриване на процедура за предсрочно прекратяване на правомощията на Председателя на ОбС *** и избор на нов председател, да отпадне, в нарушение на чл. 56 от ЗПКОНПИ. 

НАЛАГА глоба в размер на 5000 лв. на Симеон *** Симеонов, ЕГН ***, с постоянен адрес: гр. ***, ул. ***,  на основание чл. 171, ал. 1 от ЗПКОНПИ за осъществен конфликт на интереси по чл. 52 от ЗПКОНПИ, за нарушение на разпоредбата на чл. 56 от ЗПКОНПИ, извършено в качеството му на общински съветник и председател на ОбС *** и лице, заемащо висша публична длъжност по чл. 6, ал. 1, т. 32 от ЗПКОНПИ. 

ОТНЕМА в полза на общината от Симеон *** Симеонов, ЕГН *** сума в размер на 76,82лв. (седемдесет и шест лева и 0,82 ст.), представляваща нетното дневно възнаграждение за 28.02.2019г.,  получено от деянието, породило конфликт на интереси, на основание чл. 81, ал. 1 от ЗПКОНПИ.

3. УСТАНОВЯВА конфликт на интереси по отношение на Симеон *** Симеонов, ЕГН ***, общински съветник и председател на Общински съвет *** /мандат 2015-2019г.) и в това си качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ за това, че на 25.04.2019г. е гласувал в свой частен интерес точка първа от дневния ред на заседанието на ОбС *** относно откриване на процедура за предсрочно прекратяване на правомощията на Председателя на ОбС *** и избор на нов председател, да бъде включвана и разглеждана, в нарушение на чл. 56 от ЗПКОНПИ. 

НАЛАГА глоба в размер на 5000 лв. на Симеон *** Симеонов, ЕГН ***, с постоянен адрес: гр. ***, ул. ***, на основание чл. 171, ал. 1 от ЗПКОНПИ за осъществен конфликт на интереси по чл. 52 от ЗПКОНПИ, за нарушение на разпоредбата на чл. 56 от ЗПКОНПИ, извършено в качеството му на общински съветник и председател на ОбС *** и лице, заемащо висша публична длъжност по чл. 6, ал. 1, т. 32 от ЗПКОНПИ. 

ОТНЕМА в полза на общината от Симеон *** Симеонов, ЕГН *** сума в размер на 76,82лв. (седемдесет и шест лева и 0,82 ст.), представляваща нетното дневно възнаграждение за 25.04.2019г.,  получено от деянието, породило конфликт на интереси, на основание чл. 81, ал. 1 от ЗПКОНПИ.

4. УСТАНОВЯВА конфликт на интереси по отношение на Симеон *** Симеонов, ЕГН ***, общински съветник и председател на Общински съвет *** (мандат 2015-2019г.) и в това си качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ за това, че на 16.07.2019г. е гласувал в свой частен интерес точка първа от дневния ред на заседанието на ОбС *** относно откриване на процедура за предсрочно прекратяване на правомощията на Председателя на ОбС *** и избор на нов председател, да отпадне, в нарушение на чл. 56 от ЗПКОНПИ. 

НАЛАГА глоба в размер на 5000 лв. на Симеон *** Симеонов, ЕГН ***, с постоянен адрес: гр. ***, ул. „***“ № 4,  на основание чл. 171, ал. 1 от ЗПКОНПИ за осъществен конфликт на интереси по чл. 52 от ЗПКОНПИ, за нарушение на разпоредбата на чл. 56 от ЗПКОНПИ, извършено в качеството му на общински съветник и председател на ОбС *** и лице, заемащо висша публична длъжност по чл. 6, ал. 1, т. 32 от ЗПКОНПИ. 

ОТНЕМА в полза на общината от Симеон *** Симеонов, ЕГН *** сума в размер на 66,80лв. (шестдесет и шест лева и 0,80 ст.), представляваща нетното дневно възнаграждение за 16.07.2019г.,  получено от деянието, породило конфликт на интереси, на основание чл. 81, ал. 1 от ЗПКОНПИ.

5. НЕ УСТАНОВЯВА конфликт на интереси по отношение на Симеон *** Симеонов, ЕГН ***, председател на Общински съвет *** (мандат 2015-2019г.) и в това си качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ при утвърждаване на обяви за проекто-дневен ред и покани за провеждане на заседания на ОбС *** за 31.01.2019г., 28.02.2019г., 25.04.2019г. и 16.07.2019г., поради липса на частен интерес.

Сумата, посочена в настоящото решение, в общ размер на 20 283,93 лв. /двадесет хиляди двеста осемдесет и три лева и 0,93 стотинки/, следва да се преведе по банкова сметка на КПКОНПИ:
Банка: БНБ
Банкова сметка /IBAN/: BG81 BNBG 9661 3000 1402 01
Банков идентификационен код /BIC/: BNBGBGSD
Бенефициент: Комисия за противодействие на корупцията и за отнемане на незаконно придобитото имущество.

На основание чл. 74, ал. 3 от ЗПКОНПИ, в седмодневен срок, считано от датата на уведомяване за решението, сумата от 283,93 лв. /двеста осемдесет и три лева и 0,93 стотинки/ може да бъде заплатена доброволно по горепосочената банкова сметка.
		
На основание чл. 76, ал. 1 от ЗПКОНПИ решението може да се оспори от заинтересованото лице пред Административен съд - *** по реда на Административнопроцесуалния кодекс, в 14-дневен срок от съобщаването му.
       
Препис от решението да се изпрати на Окръжна прокуратура - ***, с оглед преценка за реализиране на правомощията по чл. 76, ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“.


КОМИСИЯ:

	ПРЕДСЕДАТЕЛ: ………………………………………... /СОТИР ЦАЦАРОВ/

	ЗАМЕСТНИК – ПРЕДСЕДАТЕЛ: ……………………. /АНТОН СЛАВЧЕВ/ 

	ЧЛЕН:…………………………………………..…. /АНТОАНЕТА ЦОНКОВА/

	ЧЛЕН:……………………..…...………………………....... /ПЛАМЕН ЙОЦОВ/

	ЧЛЕН:…………………………………………………… /СИЛВИЯ КЪДРЕВА/

